stanford-oval/wikipedia huggingface dataset:
นิโก กอนซาเลซ
สโมสรอาชีพ > บาร์เซโลนา

กอนซาเลซเกิดในอาโกรุญญา แคว้นกาลิเซีย เขาเป็นลูกชายของฟรันและเป็นหลานของโฆเซ รามอน ซึ่งเป็นอดีตนักฟุตบอลชาวสเปน กอนซาเลซเริ่มต้นอาชีพกับทีมในท้องถิ่นอย่างอัตเลติโกโกรุญญามอนตัญเญโรสเมื่ออายุ 7 ขวบ ในเดือนธันวาคม ค.ศ. 2012 เขาตกลงที่จะย้ายไปบาร์เซโลนา ซึ่งมีผลในเดือนกรกฎาคมปีถัดไป
ในวันที่ 19 พฤษภาคม ค.ศ. 2019 กอนซาเลซในวัย 17 ปี ได้ลงประเดิมสนามกับทีมสำรองของสโมสร ซึ่งลงเล่นอยู่ในเซกุนดาดิบิซิออน เบ ลีกลำดับที่สามของสเปนในขณะนั้น จากการเปลี่ยนตัวมาแทนกิเก ซาเบริโอ ในนัดที่แพ้กัสเตยอน 1–2 ในช่วงเริ่มต้นฤดูกาล 2020–21 เขาได้รับการบรรจุให้เป็นส่วนหนึ่งของทีม รุ่นอายุไม่เกิน 19 ปี (Juvenil A) ก่อนที่จะเริ่มได้ลงเล่นกับทีมชุดสำรองเป็นประจำตั้งแต่เดือนพฤศจิกายน ค.ศ. 2020 เป็นต้นมา
ในวันที่ 12 พฤษภาคม ค.ศ. 2021 กอนซาเลซได้ต่อสัญญาฉบับใหม่กับทีมออกไปจนถึง ค.ศ. 2024 โดยมีค่าฉีกสัญญา 500 ล้านยูโร
ในวันที่ 25 กรกฎาคม ค.ศ. 2021 เขาได้ลงเล่นกับทีมชุดใหญ่ของบาร์เซโลนาเป็นครั้งแรก ในเกมกระชับมิตรช่วงก่อนเริ่มฤดูกาลซึ่งเอาชนะฌิโรนา 3–1 ที่สนามกีฬาโยฮัน ไกรฟฟ์ โดยได้ลงเล่นเป็นตัวจริงก่อนถูกเปลี่ยนตัวออกในนาที่ 60 ในวันที่ 15 สิงหาคม เขาได้ลงเล่นในลาลิกาเป็นครั้งแรก ในนัดแรกของฤดูกาล 2021–22 ซึ่งเอาชนะเรอัลโซซิเอดัด 4–2 จากการเปลี่ยนตัวลงมาแทนเซร์ฆิโอ บุสเกตส์ ในนาทีที่ 83 ในวันที่ 26 กันยายน เขายังได้ลงเล่นเป็นตัวจริงครั้งแรกและลงเล่นครบ 90 นาที ในนัดที่เอาชนะเลบันเต 3–0 ในอีก 4 วันถัดมา กอนซาเลซได้ลงเล่นในยูฟ่าแชมเปียนส์ลีกครั้งแรกในรอบแบ่งกลุ่ม ซึ่งแพ้ไบฟีกา 3–0 ที่อิชตาดียูดาลุช จากการเปลี่ยนตัวลงมาแทนเซร์ฆิโอ บุสเกตส์ ในนาทีที่ 68
กอนซาเลซทำประตูแรกในระดับอาชีพได้เป็นครั้งแรกในวันที่ 12 ธันวาคม ค.ศ. 2021 ในนัดที่ออกไปเยือนโอซาซูนาที่ปัมโปลนา เป็นประตูขึ้นนำ 1–0 จากการเปิดบอลยาวของกาบิ เข้าไปให้ตัวเขาทำประตูด้วยเท้าขวาในกรอบเขตโทษ ก่อนที่ผลจะจบลงด้วยการเสมอกัน 2–2 ในอีก 7 วันถัดมาเขายังทำประตูได้ในนัดที่พบกับเอลเชที่กัมนอว์ โดยเป็นประตูขึ้นนำ 3–2 ในนาทีที่ 85 ซึ่งช่วยให้ทีมชนะด้วยผลคะแนนนี้
สโมสรอาชีพ > ยืมตัวไปบาเลนเซีย

กอนซาเลซขยายสัญญากับบาร์เซโลนาออกไปถึง ค.ศ. 2026 ก่อนจะย้ายไปร่วมทีมบาเลนเซียด้วยสัญญายืมตัว 1 ฤดูกาล
สโมสรอาชีพ > โปร์ตู

ในวันที่ 29 กรกฎาคม ค.ศ. 2023 กอนซาเลซเซ็นสัญญาย้ายไปโปร์ตูในปรีไมราลีกา ด้วยค่าตัว 8.5 ล้านยูโรตามการรายงานโดยบาร์เซโลนามีเงื่อนไขในการซื้อตัวกลับ เขาลงสนามนัดแรกในวันที่ 14 สิงหาคมในนัดที่สโมสรบุกไปเอาชนะโมไรเรนเซ 2–1 โดยถูกเปลี่ยนตัวลงมาในนาที่ 70 เขาลงเล่นในฐานะผู้เล่นตัวจริงในอีกหนึ่งสัปดาห์ต่อมาในนัดที่สโมสรเปิดบ้านเอาชนะฟาเรนเซ 2–1
สโมสรอาชีพ > แมนเชสเตอร์ซิตี

กอนซาเลซย้ายร่วมทีมแมนเชสเตอร์ซิตีเมื่อวันที่ 3 กุมภาพันธ์ ค.ศ. 2025 ในช่วงเวลาหนึ่งชั่วโมงสุดท้ายของตลาดซื้อขายนักเตะ ด้วยระยะเวลาสัญญาจ้าง 4 ปีครึ่งมูลค่า 50 ล้านปอนด์ กอนซาเลซประเดิมสนามนัดแรกในวันที่ 8 กุมภาพันธ์ซึ่งซิตีบุกไปเอาชนะเลย์ตันโอเรียนท์ในรอบที่ 4 ของการแข่งขันเอฟเอคัพก่อนจะถูกเปลี่ยนตัวออกในนาทีที่ 22 ของการแข่งขันจากอาการบาดเจ็บ ต่อมาในวันที่ 19 กุมภาพันธ์ เขาทำประตูแรกให้สโมสรในการแข่งขันยูฟ่าแชมเปียนส์ลีกซึ่งซิตีบุกไปแพ้เรอัลมาดริด 3–1 ที่สนามกีฬาซานเตียโก เบร์นาเบว และตกรอบจากการแข่งขัน
สถิติอาชีพ > สโมสร

| สโมสร | ฤดูกาล | ลีก | ลีก> ลงเล่น | ลีก> ประตู | ถ้วย> ลงเล่น | ถ้วย> ประตู | ระดับทวีป> ลงเล่น | ระดับทวีป> ประตู | อื่น ๆ> ลงเล่น | อื่น ๆ> ประตู | รวม> ลงเล่น | รวม> ประตู |
| --- | --- | --- | --- | --- | --- | --- | --- | --- | --- | --- | --- | --- |
| บาร์เซโลนาเบ | 2018–19 | เซกุนดาดิบิซิออน เบ | 1 | 0 | — | — | — | — | — | — | 1 | 0 |
| บาร์เซโลนาเบ | 2019–20 | เซกุนดาดิบิซิออน เบ | 0 | 0 | — | — | — | — | 0 | 0 | 0 | 0 |
| บาร์เซโลนาเบ | 2020–21 | เซกุนดาดิบิซิออน เบ | 23 | 0 | — | — | — | — | 1 | 0 | 24 | 0 |
| บาร์เซโลนาเบ | 2021–22 | ปริเมราดิบิซิออนเอร์เรเฟฟ | 2 | 0 | – | – | – | – | 0 | 0 | 2 | 0 |
| บาร์เซโลนาเบ | รวม | รวม | 26 | 0 | — | — | — | — | 1 | 0 | 27 | 0 |
| บาร์เซโลนา | 2021–22 | ลาลิกา | 15 | 2 | 0 | 0 | 4 | 0 | 0 | 0 | 19 | 2 |
| รวมทั้งหมด | รวมทั้งหมด | รวมทั้งหมด | 41 | 2 | 0 | 0 | 4 | 0 | 1 | 0 | 46 | 2 |
↑  ลงเล่นในเซกุนดาดิบิซิออน เบ รอบเพลย์-ออฟ
↑  ลงเล่นในยูฟ่าแชมเปียนส์ลีก
แหล่งข้อมูลอื่น

ประวัติของ นิโก กอนซาเลซ ที่ BDFutbol
ข้อมูลของ นิโก กอนซาเลซ ที่ ซ็อกเกอร์เวย์
กีฬามวยปล้ำในโอลิมปิกฤดูร้อน 2008

| กีฬามวยปล้ำ ในโอลิมปิกครั้งที่ 29 |
| --- | --- |

วันที่: 12 - 21 สิงหาคม ค.ศ. 2008
จำนวนนักกีฬา: 343 คน  จาก 59 ประเทศ
← 20042012 →
การแข่งขันกีฬามวยปล้ำในโอลิมปิกฤดูร้อน 2008 เป็นการแข่งขันมวยปล้ำโอลิมปิกที่จัดขึ้นในกรุงปักกิ่ง สาธารณรัฐประชาชนจีน กำหนดแข่งขันระหว่างวันที่ 12 - 21 สิงหาคม ค.ศ. 2008
สรุปเหรียญ

|  อันดับ  | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  รัสเซีย (RUS) | 6 | 3 | 2 | 11 |
| 2 |  ญี่ปุ่น (JPN) | 2 | 2 | 2 | 6 |
| 3 |  จอร์เจีย (GEO) | 2 | 0 | 2 | 4 |
| 4 |  จีน (CHN) | 1 | 2 | 0 | 3 |
| 5 |  อุซเบกิสถาน (UZB) | 1 | 1 | 0 | 2 |
| 6 |  สหรัฐ (USA) | 1 | 0 | 2 | 3 |
| 7 |  แคนาดา (CAN) | 1 | 0 | 1 | 2 |
| 7 |  ฝรั่งเศส (FRA) | 1 | 0 | 1 | 2 |
| 7 |  ตุรกี (TUR) | 1 | 0 | 1 | 2 |
| 10 |  คิวบา (CUB) | 1 | 0 | 0 | 1 |
| 10 |  อิตาลี (ITA) | 1 | 0 | 0 | 1 |
| 12 |  ยูเครน (UKR) | 0 | 2 | 3 | 5 |
| 13 |  อาเซอร์ไบจาน (AZE) | 0 | 2 | 2 | 4 |
| 14 |  คาซัคสถาน (KAZ) | 0 | 1 | 4 | 5 |
| 15 |  บัลแกเรีย (BUL) | 0 | 1 | 3 | 4 |
| 16 |  คีร์กีซสถาน (KGZ) | 0 | 1 | 1 | 2 |
| 17 |  เยอรมนี (GER) | 0 | 1 | 0 | 1 |
| 17 |  ฮังการี (HUN) | 0 | 1 | 0 | 1 |
| 17 |  ทาจิกิสถาน (TJK) | 0 | 1 | 0 | 1 |
| 20 |  อาร์มีเนีย (ARM) | 0 | 0 | 2 | 2 |
| 20 |  เบลารุส (BLR) | 0 | 0 | 2 | 2 |
| 22 |  โคลอมเบีย (COL) | 0 | 0 | 1 | 1 |
| 22 |  อินเดีย (IND) | 0 | 0 | 1 | 1 |
| 22 |  อิหร่าน (IRI) | 0 | 0 | 1 | 1 |
| 22 |  ลิทัวเนีย (LTU) | 0 | 0 | 1 | 1 |
| 22 |  โปแลนด์ (POL) | 0 | 0 | 1 | 1 |
| 22 |  สโลวาเกีย (SVK) | 0 | 0 | 1 | 1 |
| 22 |  เกาหลีใต้ (KOR) | 0 | 0 | 1 | 1 |
| รวม | รวม | 18 | 18 | 35 | 71 |
สโรชา จันทร์กิมฮะ

| สโรชา จันทร์กิมฮะ |
| --- | --- |
สโรชาใน พ.ศ. 2566
เกิด: 8 สิงหาคม พ.ศ. 2541 (26 ปี) กรุงเทพมหานคร ประเทศไทย
การศึกษา: มหาวิทยาลัยรังสิต
อาชีพ:  นักแสดง  นักร้อง  นางแบบ 
ปีปฏิบัติงาน: พ.ศ. 2559–ปัจจุบัน
ตัวแทน: IDOL FACTORY
ส่วนสูง: 167 cm (5 ft 5 1⁄2 in)
อาชีพแสดง
ผลงานเด่น: ของขวัญ – แอบหลงรักเดอะซีรีส์ (2565)  คุณสาม – ทฤษฎีสีชมพู (2565–2566)   คุณหญิงปิ่น – ปิ่นภักดิ์ (2567)
 
สโรชา จันทร์กิมฮะ (เกิด 8 สิงหาคม พ.ศ. 2541) ชื่อเล่น ฟรีน เป็นนักแสดง นางแบบ และนักร้องชาวไทย สังกัด Idol Factory มีผลงานสร้างชื่อจากซีรีส์เรื่อง ทฤษฎีสีชมพู
ประวัติ

สโรชาเกิดวันที่ 8 สิงหาคม พ.ศ. 2541 จบการศึกษาระดับมัธยมศึกษาจากโรงเรียนลาซาล ระดับปริญญาตรี สาขาวิชาการประชาสัมพันธ์และสื่อสารองค์กร วิทยาลัยนิเทศศาสตร์ เกียรตินิยมอันดับ 1 มหาวิทยาลัยรังสิต
สโรชาเคยเข้าประกวด มิสทีนไทยแลนด์ 2016 เข้ารอบ 1 ใน 15 คน และได้รับรางวัล ตำแหน่งหุ่นสวยสุขภาพดี  สโรชาฝันอยากเป็นพิธีกร เพราะได้เป็นตัวของตัวเองมากที่สุด และได้แสดงความสามารถในการพูด[ต้องการอ้างอิง]
สโรชาปรากฎตัวในฐานะผู้ทรงเกียรติโดยได้เป็น 1 ใน 6  "Woman In Cinema" ที่เมืองคานส์ ประเทศฝรั่งเศษ ซึ่งเป็นตำแหน่งที่สำคัญต่อบทบาทของผู้หญิงในอุตสาหกรรมภาพยนตร์ ด้วยการสนับสนุนบทบาทของผู้หญิง รวมถึงเพิ่มความดังของเสียงผู้หญิงในอุตสาหกรรมนี้มากขึ้น โดยสาวฟรีน ได้เข้าร่วม Variety’s Global Conversations panel เพื่อร่วมพูดคุยเกี่ยวกับบทบาทที่ทันสมัยของเธอในเรื่อง GAP the Series ที่ได้รับความสนใจอย่างมากจากแฟนคลับ และจากงาน 77th Annual Cannes Film Festival ฟรีนติดผลโพลในลำดับที่ 6 Top Influencers Across Categories on Instagram ด้วยมูลค่า EMV (Estimated Media Value) สูงถึง 4.7 ล้านดอลล่าห์สหรัฐ
มกราคม 2025 Lefty ได้สำรวจข้อมูลพบว่า ฟรีนได้รับการจัดอันดับจากให้เป็น อันดับที่ 10 ในกลุ่มแฟชั่นอินฟลูเอนเซอร์ที่มีมูลค่าสื่อ (EMV) สูงสุดในโลกประจำปี 2024 ด้วยมูลค่ามากถึง 57.3 ล้านดอลลาร์สหรัฐหรือเกือบสองพันล้านบาท พร้อมทั้ง engagement rate สูงถึง 26% ซึ่งถือว่าสูงที่สุดในบรรดาอินฟลูเอนเซอร์ที่ติดอันดับครั้งนี้
ผลงาน > ละคร/ซีรีส์

| ปี (พ> ศ.) | เรื่อง | บทบาท | ประเภทบทบาท | อ้างอิง |
| --- | --- | --- | --- | --- |
| 2564 | ฟิตเปรี๊ยะ (SO FIT) | ขนมเปี๊ยะ | แสดงนำ |  |
| 2565 | แอบหลงรักเดอะซีรีส์ Secret Crush On You | ของขวัญ | สมทบ |  |
| 2565 | ทฤษฎีสีชมพู GAP The Series | หม่อมหลวงศมานันท์ อนันต์ตระกูล (คุณสาม) | แสดงนำ |  |
| 2566 | The sign ลางสังหรณ์ | วรรษารัตน์ | รับเชิญ |  |
| 2567 | ปิ่นภักดิ์ The Loyal Pin | หม่อมราชวงศ์ปิลันธิตา กษิดิษฐ์ (คุณหญิงปิ่น) | แสดงนำ |  |
| 2567 | พรชีวัน | เจน | รับเชิญ |  |
| 2569 | ปริศนาซากมรณะ Cranium |  | แสดงนำ |  |
ผลงาน > ภาพยนตร์

| ปี (พ> ศ.) | เรื่อง | บทบาท | ประเภทบทบาท | ค่าย | วันที่เข้าฉาย | อ้างอิง |
| --- | --- | --- | --- | --- | --- | --- |
| 2567 | ยูเรนัส 2324 | ลินรดา ศศินพิมล | แสดงนำ | VelCurve Studio | 4 กรกฏาคม 2567 |  |
| 2567 | Rider | พาย | แสดงนำ | สหมงคลฟิล์ม | 10 ธันวาคม  2567 |  |
ผลงาน > เพลง

| ปี (พ> ศ.) | เพลง | ศิลปิน | หมายเหตุ | อ้างอิง |
| --- | --- | --- | --- | --- |
| 2565 | ทฤษฎีรักนี้สีชมพู (Pink Theory) | สโรชา จันทร์กิมฮะ และ  รีเบคก้า แพทรีเซีย อาร์มสตรอง | OST. ทฤษฎีสีชมพู GAP The Series |  |
| 2565 | คำสั่งจากหัวใจ | สโรชา จันทร์กิมฮะ | OST. ทฤษฎีสีชมพู GAP The Series |  |
| 2565 | Whisper | สโรชา จันทร์กิมฮะ | OST. ทฤษฎีสีชมพู GAP The Series |  |
| 2566 | Marry Me | สโรชา จันทร์กิมฮะ และ  รีเบคก้า แพทรีเซีย อาร์มสตรอง | OST. ทฤษฎีสีชมพู GAP The Series (Presented by Twelve Plus) |  |
| 2566 | No More Blues | สโรชา จันทร์กิมฮะ และ  รีเบคก้า แพทรีเซีย อาร์มสตรอง | OST. ทฤษฎีสีชมพู GAP The Series |  |
| 2566 | GIRLFREEN | สโรชา จันทร์กิมฮะ | เพลงเปิดตัวชื่อด้อม GIRLFREEN |  |
| 2567 | ติดฝน (rain) - PIXXIE (cover) | กุลมาศ สารสาส และ สโรชา จันทร์กิมฮะ | Cover by KNOMJEAN (ขนมจีน) x FREEN SAROCHA |  |
| 2567 | ชีวี (Cheevee) | รีเบคก้า แพทรีเซีย อาร์มสตรอง และ สโรชา จันทร์กิมฮะ | OST. ปิ่นภักดิ์ The Loyal Pin |  |
ผลงาน > มิวสิกวิดีโอ

| ปี (พ> ศ.) | เพลง | ศิลปิน | หมายเหตุ | อ้างอิง |
| --- | --- | --- | --- | --- |
| 2560 | ก่อนฤดูฝน (Before rain) | THE TOYS |  |  |
| 2561 | Goodbye | สิงโต นำโชค |  |  |
| 2565 | ทฤษฎีรักนี้สีชมพู (Pink Theory) | สโรชา จันทร์กิมฮะ และ  รีเบคก้า แพทรีเซีย อาร์มสตรอง | OST. ทฤษฎีสีชมพู GAP The Series |  |
| 2566 | Marry Me | สโรชา จันทร์กิมฮะ และ  รีเบคก้า แพทรีเซีย อาร์มสตรอง | OST. ทฤษฎีสีชมพู GAP The Series (Presented by Twelve Plus) |  |
| 2566 | ผิดที่ฉันกอดเธอไม่แน่นพอ (BALLOON) | Playground ft. เรนิษรา |  |  |
| 2566 | No More Blues | สโรชา จันทร์กิมฮะ และ  รีเบคก้า แพทรีเซีย อาร์มสตรอง | OST. ทฤษฎีสีชมพู GAP The Series |  |
| 2567 | มองหน้ากันไม่ติด (Awkward) Feat. MAIYARAP | ปราโมทย์ ปาทาน |  |  |
| 2567 | ชีวี (Cheevee) | สโรชา จันทร์กิมฮะ และ รีเบคก้า แพทรีเซีย อาร์มสตรอง | OST. ปิ่นภักดิ์ The Royal Pin |  |
ช่องทางการติดตาม

Instagram - srchafreen
Tiktok - srchafreen
Twitter (X) - srchafreen
Weibo (微博) - srchafreen0808
รายชื่อฉบับของมิสแกรนด์อินเตอร์เนชันแนล

รายชื่อดังต่อไปนี้เป็นฉบับการประกวดของมิสแกรนด์อินเตอร์เนชันแนล ในแต่ละวาระการประกวด
ฉบับของมิสแกรนด์อินเตอร์เนชันแนล

| ฉบับ | ปี | วันที่ | ผู้ชนะ | เมืองเก็บตัว | สถานที่จัดประกวด | เจ้าภาพ | ผู้เข้าประกวด |
| --- | --- | --- | --- | --- | --- | --- | --- |
| 1 | 2013 | 19 พฤศจิกายน |  ปวยร์โตรีโก | เชียงใหม่, กรุงเทพมหานคร | อิมแพ็ค เมืองทองธานี, นนทบุรี |  ไทย | 71 |
| 2 | 2014 | 7 ตุลาคม |  คิวบา | สุโขทัย, นครปฐม, กรุงเทพมหานคร | อินดอร์ สเตเดียม หัวหมาก, กรุงเทพมหานคร |  ไทย | 85 |
| 3 | 2015 | 25 ตุลาคม |  สาธารณรัฐโดมินิกัน (ถูกปลด) | ตราด, สมุทรสงคราม, กรุงเทพมหานคร | อินดอร์ สเตเดียม หัวหมาก, กรุงเทพมหานคร |  ไทย | 77 |
| 3 | 2015 | 25 ตุลาคม |  ออสเตรเลีย (แต่งตั้ง) | ตราด, สมุทรสงคราม, กรุงเทพมหานคร | อินดอร์ สเตเดียม หัวหมาก, กรุงเทพมหานคร |  ไทย | 77 |
| 4 | 2016 | 25 ตุลาคม |  อินโดนีเซีย | ลาสเวกัส รัฐเนวาดา | เวสต์เกต ลาสเวกัส, ลาสเวกัส รัฐเนวาดา |  สหรัฐ | 74 |
| 5 | 2017 | 25 ตุลาคม |  เปรู | นครโฮจิมินห์, กว๋างบิ่ญ, กว๋างนาม, เกาะฟู้โกว๊ก | มิวสิคัล วอเตอร์, เกาะฟู้โกว๊ก |  เวียดนาม | 77 |
| 6 | 2018 | 25 ตุลาคม |  ปารากวัย | เกาะสอง, พะโค, ย่างกุ้ง | เดอะวันเอ็นเตอร์เทนเมนต์พาร์ก, ย่างกุ้ง |  พม่า | 75 |
| 7 | 2019 | 25 ตุลาคม |  เวเนซุเอลา | การากัส | สนามกีฬาในร่มการากัส, การากัส |  เวเนซุเอลา | 60 |
| 8 | 2020 | 27 มีนาคม (2021) |  สหรัฐ | กรุงเทพมหานคร | โชว์ ดีซี ฮอลล์, กรุงเทพมหานคร |  ไทย | 63 |
| 9 | 2021 | 4 ธันวาคม |  เวียดนาม | ภูเก็ต, กรุงเทพมหานคร | โชว์ ดีซี ฮอลล์, กรุงเทพมหานคร |  ไทย | 59 |
| 10 | 2022 | 25 ตุลาคม |  บราซิล | บาหลี, จาการ์ตา | ศูนย์ประชุมนานาชาติเซนตูล, ชวาตะวันตก |  อินโดนีเซีย | 68 |
| 11 | 2023 | 25 ตุลาคม |  เปรู | ฮานอย, หะล็อง, ดานัง, เว้, ฮอยอัน, นครโฮจิมินห์ | สนามกีฬาในร่มฟู้เถาะ, นครโฮจิมินห์ |  เวียดนาม | 69 |
| 12 | 2024 | 25 ตุลาคม |  อินเดีย | พัทยา, กรุงเทพมหานคร | เอ็มจีไอ ฮอลล์, กรุงเทพมหานคร |  ไทย | 68 |
| 13 | 2025 | 18 ตุลาคม | รอประกาศ | กรุงเทพมหานคร | เอ็มจีไอ ฮอลล์, กรุงเทพมหานคร |  ไทย | รอประกาศ |
ประเทศ/ดินแดนเจ้าภาพตามหมายเลข

| ประเทศ/ดินแดน | จำนวน | ปี |
| --- | --- | --- |
|  ไทย | 7 | 2013, 2014, 2015, 2020, 2021, 2024, 2025 |
|  เวียดนาม | 2 | 2017, 2023 |
|  อินโดนีเซีย | 1 | 2022 |
|  เวเนซุเอลา | 1 | 2019 |
|  พม่า | 1 | 2018 |
|  สหรัฐ | 1 | 2016 |
พิธีกรและศิลปินรับเชิญของมิสแกรนด์อินเตอร์เนชันแนล

| ปี | รอบอื่นๆ | รอบชุดว่ายน้ำ | รอบชุดประจำชาติ | รอบพรีลิมมินารี | รอบตัดสิน | ศิลปิน |
| --- | --- | --- | --- | --- | --- | --- |
| 2013 | - | - | - | - | อัษฎา พานิชกุล, ซอนย่า คูลลิ่ง | ไทยเทเนี่ยม |
| 2014 | - | - | - | - | แมทธิว ดีน, ซอนย่า คูลลิ่ง | - |
| 2015 | - | - | - | - | แมทธิว ดีน, ลิส การ์ซิอา | - |
| 2016 | - | - | - | - | ไบรอัน โจเซฟ ไวท์ | - |
| 2017 | - | - | - | - | เซียน ลิม, นิโคล คอร์โดเวส | - |
| 2018 | - | - | - | - | เซียน ลิม | - |
| 2019 | - | - | - | - | ลีโอ อัลดานา, กลารา โซซา | El Encuentro |
| 2020 | สกุล ลิมปภานนท์ | ปาเมลา ปาสิเนตตี | อาทิตย์ เมฆอากาศ | อาทิตย์ เมฆอากาศ | แมทธิว ดีน | - |
| 2021 | สกุล ลิมปภานนท์, ฮาน เลย์ | ปาเมลา ปาสิเนตตี | ฮาน เลย์ | ฮาน เลย์ | แมทธิว ดีน | - |
| 2022 | ลิส การ์ซิอา | ลิส การ์ซิอา | ลิส การ์ซิอา | ลิส การ์ซิอา | แมทธิว ดีน | - |
| 2023 | สกุล ลิมปภานนท์, เหงียน ห่า เกี่ยว ลวาน | สกุล ลิมปภานนท์, โรเบอร์ตา ทามอนดง | สกุล ลิมปภานนท์, โรเบอร์ตา ทามอนดง | สกุล ลิมปภานนท์, โรเบอร์ตา ทามอนดง | แมทธิว ดีน | อิงฟ้า วราหะ |
| 2024 | สกุล ลิมปภานนท์ | ลูเซียนา ฟุสเตร์ | สกุล ลิมปภานนท์, ลูเซียนา ฟุสเตร์ | สกุล ลิมปภานนท์, ลูเซียนา ฟุสเตร์ | แมทธิว ดีน | - |
ดูเพิ่ม

รายชื่อผู้ครองตำแหน่งมิสแกรนด์อินเตอร์เนชันแนล
รายชื่อรองชนะเลิศและผู้เข้ารอบสุดท้ายมิสแกรนด์อินเตอร์เนชันแนล
รายชื่อผู้ได้รับรางวัลพิเศษมิสแกรนด์อินเตอร์เนชันแนล
ประเทศที่เข้าร่วมมิสแกรนด์อินเตอร์เนชันแนล
แหล่งข้อมูลอื่น

เว็บไซต์ทางการ
มิสแกรนด์อินเตอร์เนชันแนล ที่ยูทูบ
มิสแกรนด์อินเตอร์เนชันแนล ที่อินสตาแกรม
มิสแกรนด์อินเตอร์เนชันแนล ที่เฟซบุ๊ก
มิสแกรนด์อินเตอร์เนชันแนล ที่เอกซ์ (ทวิตเตอร์)
มิสแกรนด์อินเตอร์เนชันแนล ที่ติ๊กต็อก
| ด ค กมิสแกรนด์อินเตอร์เนชันแนล |
| --- | --- |
 2013  2014  2015  2016  2017  2018  2019 
 2020  2021  2022  2023  2024  2025 
 บริษัท  องค์กร  ผู้ครองตำแหน่ง  รองชนะเลิศและผู้เข้ารอบสุดท้าย  รางวัลพิเศษ  พิธีกรและศิลปินรับเชิญ  ประเทศ  ฉบับ
กีฬาเทเบิลเทนนิสในโอลิมปิกฤดูร้อน 2008

| เทเบิลเทนนิส ในโอลิมปิกครั้งที่ 29 |
| --- | --- |

วันที่: 13-23 สิงหาคม พ.ศ. 2551
จำนวนนักกีฬา: 171 คน  จาก 56 ประเทศ
← 20042012 →
การแข่งขันเทเบิลเทนนิสในโอลิมปิกฤดูร้อน 2008 เป็นการแข่งขันเทเบิลเทนนิสโอลิมปิกที่จะจัดขึ้นในปักกิ่ง สาธารณรัฐประชาชนจีน กำหนดแข่งขันระหว่างวันที่ 13-23 สิงหาคม พ.ศ. 2551 มีการแข่งขันทั้งสิ้น 4 เหรียญทอง
สรุปเหรียญ

| อันดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  จีน (CHN) | 4 | 2 | 2 | 8 |
| 2 |  เยอรมนี (GER) | 0 | 1 | 0 | 1 |
| 2 |  สิงคโปร์ (SIN) | 0 | 1 | 0 | 1 |
| 4 |  เกาหลีใต้ (KOR) | 0 | 0 | 2 | 2 |
| รวม | รวม | 4 | 4 | 4 | 12 |
ผลการแข่งขัน

| รายการ | เหรียญทอง | เหรียญเงิน | เหรียญทองแดง |
| --- | --- | --- | --- |
| Men's singles  รายละเอียด | Ma Lin  จีน | Wang Hao  จีน | Wang Liqin  จีน |
| Women's singles  รายละเอียด | Zhang Yining  จีน | Wang Nan  จีน | Guo Yue  จีน |
| Men's team  รายละเอียด |  จีน (CHN) Wang Hao Ma Lin Wang Liqin |  เยอรมนี (GER) Dimitrij Ovtcharov Timo Boll Christian Suss |  เกาหลีใต้ (KOR) Oh Sang-Eun Ryu Seung-Min Yoon Jae-Young |
| Women's team  รายละเอียด |  จีน (CHN) Guo Yue Wang Nan Zhang Yining |  สิงคโปร์ (SIN) Feng Tianwei Li Jiawei Wang Yuegu |  เกาหลีใต้ (KOR) Dang Ye-Seo Kim Kyung-Ah Park Mi-Young |
เอิร์ธ (สถานีโทรทัศน์)

| --- | --- |

ประเทศ:  ไทย
พื้นที่แพร่ภาพ:  ไทย
คำขวัญ: "เพราะโลกคือบ้านของเรา"
สำนักงานใหญ่: 390  อาคารไออีซีคอมเพล็กซ์  ซอยรามคำแหง 30 ถนนรามคำแหง แขวงหัวหมาก เขตบางกะปิ กรุงเทพมหานคร 10240
แบบรายการ
ระบบภาพ: 4:3 (SDTV)
ความเป็นเจ้าของ
เจ้าของ: ไลฟ์ ทีวี
ช่องรอง: ป๊อป ไทยไชโย เฟม ทู แทงโก้ เบบี้ ทีวี มิราเคิล ฟุตบอล พลัส คลิก เอเชีย เอเชี่ยน ฟู๊ตส์ แชนแนล
ประวัติ
เริ่มออกอากาศ: 1 กันยายน พ.ศ. 2552
ลิงก์
เว็บไซต์: http://www.livetv.co.th/
เอิร์ธ (อังกฤษ: EARTH) เป็นสถานีโทรทัศน์สารคดีของ ไลฟ์ ทีวี ออกอากาศทางเคเบิลท้องถิ่นทั่วประเทศ โดยเนื้อหาของช่องจะนำเสนอสารคดีดังจากทั่วทุกมุมโลก แบ่งเป็นหมวดสารคดี ได้แก่ สารคดีวิทยาศาสตร์ สารคดีประวัติศาสตร์ สารคดีกิน เที่ยว และการใช้ชีวิต และ สารคดีสัตว์โลก เอิร์ธ มีสโลแกนว่า "เพราะโลกคือบ้านของเรา" ปัจจุบันได้ยุติการออกอากาศแล้ว
ประวัติช่องเอิร์ธ

เอิร์ธ เดิมชื่อช่องว่า อีดีเอ็น แต่ได้ยุติการออกอากาศเมื่อวันที่ 31 กรกฎาคม 2552 เพื่อปรับรูปแบบของรายการใหม่ และได้นำช่อง มิราเคิล เข้ามาแทนที่
ช่องสารคดีได้กลับเข้ามาในรูปแบบและชื่อช่องใหม่คือ เอิร์ธ โดยออกอากาศเป็นช่องสัญญาณใหม่พร้อมกับช่อง ฟุตบอล พลัส เมื่อวันที่ 1 กันยายน 2552
ช่อง เอิร์ธ ได้ยุติการออกอากาศ ตั้งแต่หลังเที่ยงคืนของวันที่ 30 กันยายน พ.ศ. 2554
อีดีเอ็น

| --- | --- |

ประเทศ:  ไทย
พื้นที่แพร่ภาพ:  ไทย
คำขวัญ: "เข้าใจชีวิต เข้าใจโลก อีดีเอ็น เข้าใจคุณ"
สำนักงานใหญ่: 390  อาคารไออีซีคอมเพล็กซ์  ซอยรามคำแหง 30 ถนนรามคำแหง แขวงหัวหมาก เขตบางกะปิ กรุงเทพมหานคร 10240
แบบรายการ
ระบบภาพ: 4:3 (SDTV)
ความเป็นเจ้าของ
เจ้าของ: ไลฟ์ ทีวี
ประวัติ
เริ่มออกอากาศ: 17 พฤษภาคม พ.ศ. 2548 - 31 กรกฎาคม พ.ศ. 2552
อีดีเอ็น > ประวัติ อีดีเอ็น

อีดีเอ็น ออกอากาศครั้งแรกเมื่อวันที่ 17 พฤษภาคม พ.ศ. 2548 เป็นช่องของ สไมล์เน็ตเวิร์ค ทีวี (ชื่อเดิมของไลฟ์ ทีวี) เจ้าของคือ บริษัท บีเอ็นที ทีวี จำกัด ในเครือของ บริษัท บีเอ็นที เอ็นเตอร์เทนเม้นท์ จำกัด (มหาชน)
วันที่ 26 กันยายน 2549 ได้มีการเปลี่ยนชื่อใหม่จาก "บริษัท บีเอ็นที เอ็นเตอร์เทนเม้นท์ จำกัด (มหาชน)" เป็น "บริษัท ไลฟ์ อินคอร์ปอเรชั่น จำกัด (มหาชน)" "บริษัท บีเอ็นทีทีวี จำกัด" เปลี่ยนชื่อเป็น "บริษัท ไลฟ์ทีวี จำกัด" และ "สไมล์ เน็ตเวิร์ค ทีวี" เปลี่ยนชื่อเป็น "ไลฟ์ ทีวี"
วันที่ 1 พฤศจิกายน 2549 ได้มีการเปลี่ยนโลโก้ของช่องใหม่ โดยจะเป็นรูปลูกศรมีคำเขียนว่า"EDN"อยู่หน้าลูกศร และด้านบนลูกศรจะมีคำว่า LIVE อยู่ เพื่อให้ได้รู้ว่าอยู่ในเครือของ ไลฟ์ อินคอร์ปอเรชั่น
วันที่ 1 มกราคม 2550 ไลฟ์ทีวีได้ร่วมมือกับ Panorama World Wide ผู้ถือลิขสิทธิ์สารคดีในประเทศไทย นำสารคดีชั้นนำทั้งในประเทศและต่างประเทศ มาเผยแพร่ออกอากาศในช่อง
วันที่ 1 สิงหาคม 2552 ได้ยุติการออกอากาศช่อง อีดีเอ็น และเปลี่ยนชื่อช่องเป็น มิราเคิล
วันที่ 1 กันยายน 2552 เปิดช่องสารดคีโดยปรับรูปแบบใหม่ชื่อช่อง เอิร์ธ
อีดีเอ็น > รายการที่ออกอากาศ

ช่องอีดีเอ็นมีรายการสารคดี 2 ประเภทคือ สารคดีที่ออกเป็นเทปตอน และ สารคดีชุด
สารคดีออกเป็นเทปตอน จะนำมาออกอากาศเดือนละ 4 ตอน แบ่งเป็นสัปดาห์ละ 1 ตอน โดยจะมีสารคดีพื้นบ้านของไทยและสารคดีต่างประเทศ ดังนี้
โลกอัศจรรย์
ปราชญเดินดิน
คนหวงแผ่นดิน
Body & Soul
Postcard
สารคดีจาก Panarama Worldwide
สารคดีชุด จะนำสารคดีจาก Panarama World Wide ผู้ถือสิขสิทธิ์สารคดีระดับโลกในประเทศไทย โดยเป็นสารคดีจากต่างประเทศทั้งหมด แบ่งเป็นหมวดสารคดี ได้แก่ สารคดีวิทยาศาสตร์ สารคดีประวัติศาสตร์ สารคดีกิน เที่ยว และการใช้ชีวิต และ สารคดีสัตว์ โดยจะออกอากาศแบ่งเป็นหมวดสารคดี เดือนละ 4 เรื่อง แบ่งเป็นสัปดาห์ละ 1 เรื่อง
อ้างอิงทั่วไป

ไลฟ์ แมกกาซีน (LIVE Magazine)
แหล่งข้อมูลอื่น

เว็บไซต์ บมจ.ไลฟ์ อินคอร์ปอเรชั่น เก็บถาวร 2007-09-04 ที่ เวย์แบ็กแมชชีน
เว็บไซต์ ไลฟ์ ทีวี เก็บถาวร 2009-09-18 ที่ เวย์แบ็กแมชชีน
| ด ค กช่องที่ออกอากาศทางไลฟ์ทีวี |
| --- | --- |
ป๊อป - ไทยไชโย - มิติ 4  - ดู๊ด ทีวี - ฟุตบอล พลัส - เอเชียน ฟูดส์ แชนแนล  -  สปอร์ต พลัส  - เอ็มยู ทีวี
ล่าสไลม์มา 300 ปีรู้ตัวอีกทีก็เลเวล MAX ซะแล้ว
เรื่องย่อ

หลังจากใช้ชีวิตในฐานะพนักงานบริษัท อาซึสะก็เสียชีวิตลงเพราะทำงานหนักเกินไปขณะอายุยังน้อย  เธอได้กลับชาติมาเกิดเป็นแม่มดที่ไม่แก่ไม่ตายในโลกใหม่ ตั้งแต่นั้นเธอก็ตั้งใจใช้ชีวิตแบบไร้ความเครียดและมีความสุขให้มากที่สุด เธอเลี้ยงชีพด้วยงานง่าย ๆ อย่างการการล่าสไลม์มาแลกเงิน เธอใช้ชีวิตโดยล่าเพียงสไลม์มา 300 ปี ก็กลายเป็นแม่มดที่สุดแกร่งไปโดยไม่รู้ตัว
รูปแบบต่าง ๆ > ไลต์โนเวล

เดิมซีรีส์ซีรีส์นิยายเผยแพร่โดยคิเซ็ทสึ โมริตะทางเว็บไซต์นิยายออนไลน์เขียนโดยผู้ใช้ โชเซ็ตสึ นิ นาโร ในปี พ.ศ. 2559 สำนักพิมพ์  เอสบีครีเอทีฟ ได้รับลิขสิทธิ์ตีพิมพ์และจำหน่ายเป็นไลต์โนเวลในเครือ GA Novel imprint ในเดือนมกราคม พ.ศ. 2560 ปัจจุบันจำหน่ายถึงเล่มที่ 15 เมื่อเดือนมกราคม พ.ศ. 2564
รูปแบบต่าง ๆ > มังงะ

ในเดือนมิถุนายน พ.ศ. 2560 สำนักพิมพ์สแควร์เอนิกซ์เริ่มเผยแพร่มังงะดัดแปลงของซีรีส์ที่วาดภาพโดยยูซูเกะ ชิบะในเว็บไซต์และแอปพลิเคชัน  Gangan Online ได้รับการรวบเรวมเป็นหนังสือการ์ตูนรวมเล่ม (ทังโกบง)ถึงเล่มที่ 7 เมื่อเดือนกันยายน พ.ศ. 2563
รูปแบบต่าง ๆ > อนิเมะ

ได้มีการประกาศการดัดแปลงเป็นซีรีส์อนิเมะโทรทัศน์ในระหว่างการการส่งผ่านสัญญาณต่อเนื่องสดของงาน  "GA Fes 2019" เมื่อวันที่ 19 ตุลาคม พ.ศ. 2562 ซีรีส์สร้างโดยสตูดิโอเรโวรูต กำกับโดยโนบูกาเงะ คิมูระ เขียนบทโดยทัตสึยะ ทากาฮาชิ ออกแบบตัวละครโดยเคซูเกะ โกโตะ และรับผิดชอบดนตรีประกอบโดยเค็นจิ อิไน ซีรีส์อนิเมะมีกำหนดออกอากาศในวันที่ 10 เมษายน พ.ศ. 2564 ทางช่อง AT-X, Tokyo MX, และ BS11 อาโออิ ยูกิร้องเพลงเปิดของซีรีส์ชื่อ "Gudafuwa Everyday" (ぐだふわエブリデー, Gudafuwa Eburidē, แปลว่า กูดากูดาและฟลัฟฟี่ เอเวอรีเดย์) ส่วนอาซูมิ วากิร้องเพลงปิดของซีรีส์ชื่อ "Viewtiful Days!" ในภูมิภาคเอเชียตะวันออกเฉียงใต้และเอเชียใต้ มิวส์ คอมมิวนิเคชันถือครองลิขสิทธิ์เผยแพร่และเผยแพร่ทางอ้ายฉีอี้, ปีลีปีลี, CATCHPLAY+ และแพลตฟอร์มอื่น ๆ
ในเดือนมกราคม พ.ศ. 2565 มีการประกาศว่าจะมีการสร้างฤดูกาลที่สอง ฤดูกาลที่สองนี่จะเป็นแอนิเมชันที่ทำโดยสตูดิโอเท็ดดี้ และกำกับโดยคุนิฮิสะ ซูกิชิมะ โดยมีนาโอฮิโระ ฟุกุชิมะเป็นผู้ควบคุมซีรีส์ ฮิคารุ โคดามะเป็นผู้ออกแบบตัวละคร และเค็นจิ อิไนกลับมารับผิดชอบดนตรีประกอบซีรีส์นี้ มีกำหนดออกอากาศในวันที่ 5 เมษายน พ.ศ. 2568 เพลงเปิดของเรื่องคือ "So Lucky" ร้องโดยยูอิ โองูระ ขณะที่เพลงปิดของเรื่องคือ "Eeny, Meeny, Miny, Moe" (イニミニマニモ) ร้องโดยอางูริ โอนิชิ
รูปแบบต่าง ๆ > อนิเมะ > รายชื่อตอน

| ตอน | ชื่อ  | กำกับโดย  | เขียนโดย  | วันที่ฉายครั้งแรก  |
| --- | --- | --- | --- | --- |
| พิเศษ | "รายการพิเศษก่อนออกอากาศ (ญี่ปุ่น: 放送直前特番; โรมาจิ: Hōsō Chokuzen Tokuban)" | ทากุ ซาวาดะ | N/A | 4 เมษายน พ.ศ. 2564 |
| 1 | "เลเวล MAX ซะแล้ว (ญี่ปุ่น: レベルMAXになっていた; โรมาจิ:  Reberu Makkusu ni Natteita)" | โนบูกาเงะ คิมูระ | ทัตซึยะ ทากาฮาชิ | 10 เมษายน พ.ศ. 2564 |
| 2 | "ลูกสาวมาแล้ว (ญี่ปุ่น: 娘が来た; โรมาจิ: Musume ga Kita)" | นานาเซะ โทมิอิ | ยูตากะ ยาซูนางะ | 17 เมษายน พ.ศ. 2564 |
| 3 | "เอลฟ์มาแล้ว (ญี่ปุ่น: エルフが来た; โรมาจิ: Erufu ga Kita)" | ริวตะ อิไมซูกิ โยชิยูกิ คูเมดะ | นาโอฮิโระ ฟูกูชิมะ | 24 เมษายน พ.ศ. 2564 |
| 4 | "ไปงานแต่งงานของมังกร (ญี่ปุ่น: ドラゴンの結婚式に行った; โรมาจิ: Doragon no Kekkonshiki ni Itta)" | ทากาฮิโระ โอกาวะ | ยูตากะ ยาซูนางะ | 1 พฤษภาคม พ.ศ. 2564 |
| 5 | "วิญญาณโผล่มาแล้ว  (ญี่ปุ่น: 幽霊が出た; โรมาจิ: Yūrei ga Deta)" | ยาซูโนริ โกโต | นาโอฮิโระ ฟูกูชิมะ | 8 พฤษภาคม พ.ศ. 2564 |
| 6 | "ลิเวียธานมาแล้ว  (ญี่ปุ่น: リヴァイアサンが来た; โรมาจิ: Rivaiasan ga Kita)" | เคียวซูเกะ ทากาดะ | ทัตสึยะ ทากาฮาชิ | 15 พฤษภาคม พ.ศ. 2564 |
| 7 | "ปราบจอมมารซะแล้ว (ญี่ปุ่น: 魔王を倒しちゃった; โรมาจิ: Maō o Taoshichatta)" | ชินอิจิ โอมาตะ | ทัตสึยะ ทากาฮาชิ | 22 พฤษภาคม พ.ศ. 2564 |
| 8 | "แม่มดแห่งที่ราบสูงตัวปลอมโผล่มาแล้ว  (ญี่ปุ่น: 高原の魔女の偽物が出た; โรมาจิ:  Kōgen no Majo no Nisemono ga Deta)" | รีวตะ ยามาโมโตะ | นาโอฮิโระ ฟูกูชิมะ | 29 พฤษภาคม พ.ศ. 2564 |
| 9 | "ลูกสาวคืนร่างจากสไลม์ไม่ได้ซะแล้ว (ญี่ปุ่น: 娘がスライムから戻れなくなった; โรมาจิ: Musume ga Suraimu Kara Modorenaku Natta)" | รีวตะ อิไมซูมิ  โยชิยูกิ คูเมดะ | ยูตากะ ยาซูนางะ | 5 มิถุนายน พ.ศ. 2564 |
| 10 | "นักกวีมาแล้ว  (ญี่ปุ่น: 吟遊詩人が来た; โรมาจิ: Gin'yū Shijin ga Kita)" | นานาเซะ โทมิอิ | ยูตากะ ยาซูนางะ | 12 มิถุนายน พ.ศ. 2564 |
| 11 | "กินเห็ดแล้วกลายเป็นเด็กซะงั้น (ญี่ปุ่น: キノコを食べて子供になった; โรมาจิ: Kinoko o Tabete Kodomo ni Natta)" | อัตสึชิ คาชิวะ | ทัตสึยะ ทากาฮาชิ | 19 มิถุนายน พ.ศ. 2564 |
| 12 | "เปิดร้านกาแฟ (ญี่ปุ่น: 喫茶店を開いた; โรมาจิ: Kissaten o Hiraita)" | โนบูกาเงะ คิมูระ | นาโอฮิโระ ฟูกูชิมะ | 26 มิถุนายน พ.ศ. 2564 |
ผลตอบรับ

ซีรีส์ไลต์โนเวลล่าสไลม์มา 300 ปีรู้ตัวอีกทีก็เลเวล MAX ซะแล้ว ปรากฏเป็นไลต์โนเวลอันดับที่ 9 ในโคโนะ ไลต์โนเวล งะ ซูโงอิ! หนังสือไกด์บุ๊กไลต์โนเวลประจำปีของสำนักพิมพ์ทาการาจิมาชะ ในสาขาทังโกบงประจำปี พ.ศ. 2562